b'\n_START_ARTICLE_\nAleksander Beljavski\n_START_SECTION_\n\xc5\xa0ahovske olimpijade\n_START_PARAGRAPH_\nBil je \xc4\x8dlan zmagovitega sovjetskega mo\xc5\xa1tva na \xc5\xa1ahovskih olimpijadah v Luzernu (1982, dosegel 8/10 na 1. deski), Solunu (1984 - dosegel 8/10 na 1. deski in 1988) in v Novem Sadu (1990). Po razpadu Sovjetske zveze je igral za reprezentanco Ukrajine na olimpijadi v Manili (1992). Leta 1996 je za Slovenijo nastopil na olimpijadi v Erevanu in kasneje na vseh nadaljnjih olimpijadah.\n_START_SECTION_\nBojevanje za naslov svetovnega prvaka\n_START_PARAGRAPH_\nLeta 1992 se je z medconskega turnirja v Moskvi uvrstil na kandidatske dvoboje, kjer je leta 1993 izgubil od bodo\xc4\x8dega izzivalca svetovnega prvaka Garija Kasparova._NEWLINE__NEWLINE_Na svetovnem prvenstvu v Libiji (junij 2004) je v izlo\xc4\x8dilnih dvobojih premagal Barsova, Kobalia in Anastasiana. V \xc4\x8detrtem kolu pa ga je izlo\xc4\x8dil Grischuk z rezultatom 3,5\xc2\xa0: 2,5. S tem se je uvrstil med 16 najbolj\xc5\xa1ih igralcev sveta._NEWLINE_Julija 2004 je bil z 2641 ratin\xc5\xa1kimi to\xc4\x8dkami najbolj\xc5\xa1i slovenski igralec, na lestvici FIDE pa je zasedal 27. mesto. Trenutni mednarodni ELO rating si je mo\xc5\xbeno ogledati na teko\xc4\x8di FIDE ratin\xc5\xa1ki lestvici._NEWLINE_Med stotimi najbolj\xc5\xa1imi svetovnimi \xc5\xa1ahisti je drugi najstarej\xc5\xa1i za Karpovom, ki je dve leti starej\xc5\xa1i.'